2016. gada 13. decembrī Noteikumi Nr. 796

Rīgā (prot. Nr. 68  41. §)

**Grozījumi Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014. – 2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi" (Latvijas Vēstnesis, 2016, 164. nr.) šādus grozījumus:

1. Izteikt 10.punktu šādā redakcijā:

"10. Atlases kārtas ietvaros šo noteikumu 1. pielikumā minētajām ministrijām un valsts akciju sabiedrībai "Valsts nekustamie īpašumi" projekta īstenošanai ēkā Brīvības bulvārī 36, Rīgā, ir noteikts pieejamā publiskā finansējuma maksimālais apmērs attiecināmo izmaksu segšanai atbilstoši šo noteikumu 1. pielikumā norādītajam finansējuma sadalījumam."

1. Izteikt 14.punktu šādā redakcijā:

"14. Šo noteikumu 13.1. un 13.2. apakšpunktā minētie projekta iesniedzēji saņem apliecinājumu no ministrijas par atļauju īstenot projektu pieprasītā attiecināmo izmaksu apmērā."

1. Papildināt noteikumus ar 14.1 punktu šādā redakcijā:

"14.1 Šo noteikumu 13.3. un 13.4. apakšpunktā minētie projekta iesniedzēji saņem apliecinājumu no ministrijas par atļauju īstenot projektu, norādot attiecināmās un neattiecināmās izmaksas un šo izmaksu segšanas avotus."

1. Izteikt 28.punktu šādā redakcijā:

"28. Projektu iesniegumu atlases kārtas ietvaros radušās izmaksas ir attiecināmas, ja tās atbilst šajos noteikumos minētajām izmaksu pozīcijām, tās ir radušās ne agrāk par 2016. gada 1. janvāri un ir tieši saistītas ar projekta ietvaros veiktajām darbībām, ir izmērāmas, samērīgas, pamatotas ar izdevumus apliecinošiem dokumentiem, kā arī ir ievēroti saimnieciskuma, lietderības un efektivitātes principi."

1. Izteikt 30.punktu šādā redakcijā:

"30. Projektu iesniegumu atlases kārtas ietvaros šo noteikumu 13.3. un 13.4. apakšpunktā minētie finansējuma saņēmēji var plānot šādas neattiecināmās izmaksas:

30.1. izmaksas, kas pārsniedz šo noteikumu 26., 27. un 29. punktā minētos izmaksu ierobežojumus;

30.2. nodokļi un nodevu maksājumi, izņemot šo noteikumu 23. punktā minēto gadījumu;

30.3. izmaksas, kas radušās pirms šo noteikumu 28. punktā minētā termiņa."

1. Papildināt noteikumus ar 30.1 punktu šādā redakcijā:

"30.1 Ja projektā tiek plānotas vai projekta īstenošanas laikā rodas neattiecināmās izmaksas, šo noteikumu 13.3. un 13.4. apakšpunktā minētie finansējuma saņēmēji tās sedz no pašu rīcībā esošajiem līdzekļiem."

7. Aizstāt 45.punktā vārdus "no tām pieejamā kopējā publiskā finansējuma" ar vārdiem un skaitli "no šo noteikumu 1. pielikumā tām aprēķinātā publiskā finansējuma".

1. Aizstāt 48.punktā vārdus "investīciju amortizācijas" ar vārdiem "pamatlīdzekļu un ilgtermiņa ieguldījumu nolietojuma".
2. Izteikt 1. pielikuma nosaukumu šādā redakcijā:

"**Eiropas Reģionālās attīstības fonda un valsts budžeta finansējuma sadalījums attiecināmo izmaksu segšanai**".

1. Izteikt 2. pielikuma 5.3. apakšpunktu šādā redakcijā:

"**5.3. Enerģijas patēriņa sadalījums**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Enerģijas patēriņa sadalījums | Izmērītais novērtējums\*1 | | | | Apkures izmērītais rādītājs ar klimata korekciju\*2  (kWh gadā) | Apkures izmērītais rādītājs ar klimata korekciju\*2 (kWh/m2 gadā) | Aprēķinātais novērtējums\*3 | | | |
| siltum-enerģija, vidējais  (kWh) | elektro-enerģija, vidējais (kWh) | kopējais, vidējais  (kWh gadā) | īpatnējais (kWh/m2 gadā) | siltum-enerģija, vidējais (kWh) | elektro-enerģija, vidējais (kWh) | kopējais,  vidējais (kWh gadā) | Īpatnējais (kWh/m2 gadā) |
|  | 1 | 2 | 1 + 2 = 3 | 4 = 3/ kopējā platība | 5 | 6 | 7 | 8 | 7 + 8 = 9 | 10 = 9/ kopējā platība |
| 5.3.1. Apkurei |  |  |  |  |  |  |  |  |  |  |
| 5.3.2. Karstā ūdens sagatavošanai |  |  |  |  |  |  |  |  |  |  |
| 5.3.3. Dzesēšanai (un gaisa sausināšanai) |  |  |  |  |  |  |  |  |  |  |
| 5.3.4. Mehāniskajai ventilācijai (un gaisa mitrināšanai) |  |  |  |  |  |  |  |  |  |  |
| 5.3.5. Apgaismojumam |  |  |  |  |  |  |  |  |  |  |
| 5.3.6. Papildu enerģija |  |  |  |  |  |  |  |  |  |  |
| 5.3.7. Pārējais patēriņš\*4 |  |  |  |  |  |  |  |  |  |  |
| 5.3.8. **Kopā** |  |  |  |  |  |  |  |  |  |  |
| 5.3.9. Paskaidrojums par enerģijas patēriņu |  | | | | | | | | | |

Piezīmes.

1. \*1 Ja ir kopēja uzskaite, datus norāda vienā ailē, paskaidrojot šās tabulas 5.3.9. apakšpunktā.

2. \*2 Izmērītās energoefektivitātes novērtēšanas rezultātu un aprēķinātās energoefektivitātes novērtēšanas rezultātu salīdzinājums pa pozīcijām, ja ir vienādi iekštelpu temperatūras nosacījumi (atšķiras mazāk nekā par 10 % un ne vairāk kā par 10 kWh/m2 gadā).

3. \*3 Aprēķinu veic pa pozīcijām arī tad, ja uzskaite nav dalīta.

4. \*4 Norāda pārējo patēriņu, kas nav atsevišķi detalizējams."

1. Izteikt 2. pielikuma 10. punktu šādā redakcijā:

"**10. Energoefektivitātes rādītāja korekcija apkurei**

(ja ēkas vidējais telpu augstums lielāks par 3,5 m)

|  |  |  |  |
| --- | --- | --- | --- |
| Ēkas vidējais apkurināmo telpu augstums  (m) | Novērtētais enerģijas patēriņš apkurei  (kWh/m2 gadā) | Pieļaujamais enerģijas patēriņa līmenis apkurei\*  (kWh/m2 gadā) | Pieļaujamais normatīvais enerģijas patēriņa līmenis apkurei\*\*  (kWh/m2 gadā) |
|  |  |  |  |
|  |  |  |  |

Piezīmes.

1. \* Aprēķina, izmantojot šādu formulu:

Emin.apr.pas. = Emin.pas. x h/3,5, kur

Emin.apr.pas. – pieļaujamais enerģijas patēriņa līmenis apkurei (atbilstoši Ministru kabineta 2016. gada 9. augusta noteikumu Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi" (turpmāk – noteikumi) 31.2. apakšpunktā norādītajam);

Emin.pas. – 90 kWh/m2 (atbilstoši noteikumu 31.2. apakšpunktā norādītajam enerģijas patēriņa līmenim apkurei);

h – faktiskais ēkas vidējais apkurināmo telpu augstums (m).

2. \*\* Aprēķina saskaņā ar Ministru kabineta 2013. gada 9. jūlija noteikumu Nr. 383 "Noteikumi par ēku energosertifikāciju" 15.3 punktu.

**Nosakot veicamos pasākumus, ēkas energosertifikāta pārskata autors sadarbojas ar projekta iesnieguma iesniedzēju, sertificētu arhitektu vai būvinženieri, tādējādi paredzot vienādus pasākumus abos dokumentos.**"

Ministru prezidents Māris Kučinskis

Ministru prezidenta biedra,

ekonomikas ministra vietā –

izglītības un zinātnes ministrs Kārlis Šadurskis